Predlog DIREKTIVA SVETA o prilagoditvi Direktive 2013/34/EU Evropskega parlamenta in Sveta zaradi pristopa Hrvaške /* COM/2014/0391 final - 2014/0198 (NLE) */





OBRAZLOŽITVENI MEMORANDUM 1. OZADJE PREDLOGA Predlog direktive Sveta o prilagoditvi Direktive 2013/34/EU je potreben zaradi pristopa Republike Hrvaške k Evropski uniji. Pogodba o pristopu Republike Hrvaške k Evropski uniji[1] (v nadaljnjem besedilu: Pogodba o pristopu) je bila podpisana 9. decembra 2011 v Bruslju s strani vseh držav članic Evropske unije in Republike Hrvaške. V členu 3(3) Pogodbe o pristopu je določeno, da začne veljati 1. julija 2013 pod pogojem, da so vse listine o ratifikaciji deponirane pred tem datumom. Člen 3(4) Pogodbe o pristopu omogoča institucijam Unije, da pred pristopom sprejmejo ukrepe, navedene med drugim v členu 50 Akta o pogojih pristopa Republike Hrvaške[2] (v nadaljnjem besedilu: Akt o pristopu). Ti ukrepi začnejo veljati samo če in ko začne veljati Pogodba o pristopu. Člen 50 Akta o pristopu določa, da kadar je treba akte institucij, sprejete pred pristopom, zaradi pristopa prilagoditi, in navedeni akt ali njegove priloge potrebnih prilagoditev ne predvidevajo, Svet ali Komisija (če je izvirni akt sprejela Komisija) sprejme potrebne akte. Direktiva 2013/34/EU je bila sprejeta 26. junija 2013 in 29. junija 2013 objavljena v Uradnem listu Evropske unije. Ne vključuje potrebnih sklicevanj na podjetja s sedežem na Hrvaškem, ki morajo biti zajeta v področje uporabe Direktive. Direktiva Sveta 2013/24/EU z dne 13. maja 2013 o prilagoditvi nekaterih direktiv na področju prava družb zaradi pristopa Republike Hrvaške je prilagodila Direktivi 78/660/EGS in 83/349/EGS, da se ustrezni seznam hrvaških družb z omejeno odgovornostjo doda v področje uporabe navedenih direktiv. Vendar sta bili ti direktivi razveljavljeni, ko je julija 2013 začela veljati Direktiva 2013/34/EU. Zato je treba upoštevati ta razvoj prava Unije in ustrezno prilagoditi Direktivo 2013/34/EU. Sedanji predlog direktive Sveta zajema tehnične prilagoditve Direktive 2013/34/EU, ki so potrebne zaradi pristopa Hrvaške. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Ker je ta predlog povsem tehnične narave in ne pomeni bistvenih sprememb Direktive 2013/34/EU, posvetovanja z zainteresiranimi stranmi ali ocene učinka niso potrebne. 3. PRAVNI ELEMENTI PREDLOGA Pravna podlaga predloga je člen 50 Akta o pogojih pristopa Republike Hrvaške. Načeli subsidiarnosti in sorazmernosti se v celoti spoštujeta. Unija mora ukrepati v skladu z načelom subsidiarnosti (člen 5(3) PEU), saj gre za tehnično prilagoditev pravnih aktov, ki jih je sprejela Unija. Predlog je v skladu z načelom sorazmernosti (člen 5(4) PEU), saj ne presega tistega, kar je potrebno za doseganje zastavljenih ciljev. 4. PRORAČUNSKE POSLEDICE Predlog nima proračunskih posledic za Unijo. 2014/0198 (NLE) Predlog DIREKTIVA SVETA o prilagoditvi Direktive 2013/34/EU Evropskega parlamenta in Sveta zaradi pristopa Hrvaške (Besedilo velja za EGP) SVET EVROPSKE UNIJE JE – ob upoštevanju Pogodbe o delovanju Evropske unije, ob upoštevanju Akta o pristopu Hrvaške, zlasti člena 50 Akta, ob upoštevanju predloga Evropske komisije, ob upoštevanju naslednjega: (1) Člen 50 Akta o pristopu Hrvaške določa, da kadar je treba akte institucij, sprejete pred pristopom, zaradi pristopa prilagoditi, in navedeni akt o pristopu ali njegove priloge potrebnih prilagoditev ne predvidevajo, Svet na predlog Komisije s kvalificirano večino sprejme potrebne akte v ta namen, če izvirnega akta ni sprejela Komisija. (2) Ustrezne vrste hrvaških podjetij je treba vnesti v prilogi I in II k Direktivi 2013/34/EU, da se na Hrvaškem omogoči ustrezno področje uporabe usklajevalnih ukrepov, določenih z navedeno direktivo. Obseg sprememb bi moral biti omejen na tehnične prilagoditve, potrebne zaradi pristopa Hrvaške. (3) Direktivo 2013/34/EU[3] bi bilo zato treba ustrezno spremeniti – SPREJEL NASLEDNJO DIREKTIVO: Člen 1 Direktiva 2013/34/EU se spremeni, kakor je določeno v Prilogi k tej direktivi. Člen 2 1. Države članice sprejmejo zakone in druge predpise, potrebne za uskladitev s to direktivo, najpozneje do 20. julija 2015. O tem takoj obvestijo Komisijo. Države članice lahko določijo, da se začnejo določbe iz prvega pododstavka prvič uporabljati za računovodske izkaze v poslovnih letih, ki se začnejo 1. januarja 2016 ali med koledarskim letom 2016. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice. 2. Države članice sporočijo Komisiji besedila temeljnih določb nacionalne zakonodaje, sprejetih na področju, ki ga ureja ta direktiva. Člen 3 Ta direktiva začne veljati dvajseti dan po objavi v Uradnem listu Evropske unije. Člen 4 Ta direktiva je naslovljena na države članice. V Bruslju, Za Svet Predsednik [1] UL L 112, 24.4.2012, str. 10. [2] UL L 112, 24.4.2012, str. 21. [3] Direktiva 2013/34/EU Evropskega parlamenta in Sveta z dne 26. junija 2013 o letnih računovodskih izkazih, konsolidiranih računovodskih izkazih in povezanih poročilih nekaterih vrst podjetij, spremembi Direktive 2006/43/ES Evropskega parlamenta in Sveta ter razveljavitvi direktiv Sveta 78/660/EGS in 83/349/EGS (UL L 182, 29.6.2013, str. 19). PRILOGA k predlogu DIREKTIVE SVETA o spremembi Direktive 2013/34/EU Evropskega parlamenta in Sveta zaradi pristopa Hrvaške Direktiva 2013/34/EU se spremeni: 1. V Prilogi I se za vnosom za Francijo vstavi naslednje: „– na Hrvaškem: dioničko društvo, društvo s ograničenom odgovornošću;“. 2. V Prilogi II se za vnosom za Francijo vstavi naslednje: „– na Hrvaškem: javno trgovačko društvo, komanditno društvo, gospodarsko interesno udruženje;“.